Keskkonnaamet
info@keskkonnaamet.ee	Teie: 24.01.2024 nr DM-126775-5

Meie: 21.02.2024 nr 4-4/24/393-2	

Arvamus Liivalaia 4 liivakarjääri keskkonnaloa muutmistaotluse kohta

Keskkonnaamet andis 24.01.2024 kirjaga nr DM-126775-5 Riigi Kaitseinvesteeringute Keskusele (edaspidi RKIK) teada, et on võtnud menetlusse aktsiaseltsi KIIRKANDUR esitatud Liivalaia 4 liivakarjääri keskkonnaloa muutmistaotluse (menetluse nr M-126775). Aktsiaselts KIIRKANDUR omab Liivalaia 4 karjääris maavara kaevandamiseks keskkonnaluba nr KMIN-106 kehtivusega kuni 26.07.2033.

Liivalaia 4 liivakarjäär asub Saku valla Männiku küla Männiku harjutusväli kinnistul (kinnistu registriosa nr: 12853102, katastritunnus: 71801:001:0982, riigivara valitseja: Kaitseministeerium). Liivalaia 4 liivakarjäär asub riigikaitselisel ehitisel Männiku harjutusväli.

Aktsiaselts KIIRKANDUR taotleb Liivalaia 4 karjääri maavara kaevandamise keskkonnaloa KMIN-106 muutmist selliselt, et mäeeraldis hõlmab lisaks loa olemasolevatele plokkidele 99 ja 83 Tallinna-Saku maardla ehitusliiva aktiivseid tarbevaru plokke 210 ja 84 nii pindalaliselt kui ka mahult ning osaliselt plokki 100. Laienemine plokile 210 tagab ka maardla ressursi säästlikuma kasutuse, sest siis ei pea jätma Talteri liivakarjääriga ühisele piirile tervikut. Lisaks sügavuti laienemisele plokile 210 ja 100, taotletakse ka laienemist kirdenurka plokile 129. Taotletava mäeeraldise pindala on 26,11 ha ja teenindusmaa pindala 26,11 ha.

RKIK on tutvunud keskkonnaloa muutmistaotluse materjalidega. Kavandatav tegevus ei vähenda riigikaitselise ehitise Männiku harjutusväli töövõimet. Siiski palume Maavara kaevandamise loa nr KMIN-106 muutmise taotluse seletuskirja punktis 2 parandada ebatäpsus. Nimelt on seal märgitud, et aktsiaselts KIIRKANDUR ja Kaitseministeerium on mh sõlminud 17.07.2023 heade kavatsuste kokkuleppe, mille asjaolude ja tingimuste täitmisel annab Kaitseministeerium aktsiaseltsile KIIRKANDUR loa kaevandamiseks. Aktsiaselts KIIRKANDUR ei ole sõlminud heade kavatsuste kokkulepet (nr 7-4/23/505-1) Kaitseministeeriumiga, vaid RKIKiga. 

Märgime samuti, et Keskkonnaamet on teate keskkonnaloa muutmistaotlusest saatnud RKIK-ile keskkonnaseadustiku üldosa seaduse alusel. Liivalaia 4 liivakarjäär asub riigikaitselisel ehitisel  Männiku harjutusväli. Kui mäeeraldis või selle teenindusmaa asub riigikaitselise ehitise maa-alal või selle piiranguvööndis, siis tuleb keskkonnaloa (kaevandamisloa) menetluses lähtuda muu hulgas ka maapõueseadusest. Eelnevast tulenevalt palume edaspidises menetluses  maapõueseaduse § 49 lõike 9 kohaselt esitada vastava keskkonnaloa haldusakti eelnõu kooskõlastamiseks RKIK-ile

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee